kardosdrur/scandi-wiki huggingface dataset:
Wienerberg

Wienerberg er en del af den indbyggerrige bydel i Wien, Favoriten, og siden en idékonkurrence omhandlende bybygninger i 1980'erne et rekreativt område med et samlet areal på 117 hektar, hvoraf 90 er beskyttede og 16,1 består af vandområder. Den beskyttede del indeholder en mangfoldig flora og fauna, deraf også nogle arter, der er på rødlisten, som for eksempel den store ildfugl eller den europæiske sumpskildpadde.

Foruden Spinnerin am Kreuz (en gotisk stensøjle) er de to højhuse, der også går under navnet Vienna Twin Tower af arkitekten Massimiliano Fuksas blevet det moderne og højtragende vartegn for Wienerberg. De er en del af det kendte forretnings- og beboelseskvarter, Wienerberg City, der også omfatter højhusene Delugan-Meissl-Tower, Coop-Himmelb(l)au-Tower og Monte-Verde af arkitekten Albert Wimmer.

Eksterne henvisninger 

Rekreativt område, Wienerberg 

Bjerge i Østrig
Berg
Sportsdykning

Sportsdykning betegner dykning som fritidsaktivitet. Det er dybest set et ukorrekt udtryk, da der ofte ikke indgår sports elementer i denne form for dykning. Betegnelsen benyttes dog blandt andet i forbindelse med Dansk Sportsdykker Forbund.

Ofte benyttes betegnelsen rekreativ dykning. Denne betegnelse er mere præcis, da det typisk ikke drejer sig om konkurrence med på forhånd definerede regler, men derimod om en oplevelsesorienteret aktivitet.

Inden for dykningen er der dog forskellige konkurrencedicipliner. Disse er:

 Undervandsrugby
 Fridykning
 Undervandsfoto
 Finnesvømning
 Undervandsjagt
Anicius Manlius Severinus Boëthius

Anicius Manlius Severinus Boëthius ca. 480 i Rom – 524/525 var en kristen filosof. Han tilhørte en fornem gammel familie med kejser Olybrius og mange konsuler. Hans far, Flavius Manlius Boëthius, var konsul i 487 efter at Odoaker afsatte den sidste vestromerske kejser. Boëthius var konsul i 510 i ostrogoternes kongedømme. I 522 blev hans to sønner konsuler. Boëthius blev henrettet af kong Theoderik den Store for at stå i ledtog med Det byzantinske rige.

Boëthius er helgen i den katolske kirke med festdag 23. oktober.

Påvirkning fra nyplatonismen 
Boethius var stærkt påvirket af nyplatonismen, som han søgte at overføre til Romerriget. Det
var hans plan at oversætte og bearbejde Platons og
Aristoteles' værker og i et særligt skrift at påvise
overensstemmelsen mellem de to store græske
tænkere, men kun en mindre del af dette
mægtige arbejde nåede han at udføre.

Aristoteles' logiske værker tillige med Porphyrios’ (Porfyr)
indledning til disse har han behandlet
udførligt, og han fik derved vidtrækkende betydning for
vestens filosofi i hele den ældre
skolastiske periode.

De consolatione philosophiae – Filosofiens trøst 

Meget benyttede og højt vurderede
i middelalderen var også hans kompendier af
forskellige videnskaber, hvoraf nogle er
bevarede, men hans store ry i kristenheden beror
først og fremmest på skriftet De consolatione philosophiae,
som han udarbejdede i fængslet.

Det er et efter tidens smag i
afvekslende prosa og vers affattet trøsteskrift
over for livets omskiftelighed og døden. Lidet
originalt, som det er, idet dets tanker væsentligt er hentet fra ældre græske filosoffers værker,
og skønt det kun i meget ringe grad røber
forfatterens kristne tro, blev det dog en af
den kristne middelalders mest skattede bøger,
hvortil også den omstændighed bidrog, at Teoderik den Store var arianer, og Boethius således kunne
opfattes som en slags martyr for sin ortodokse tro.

De betænkeligheder, skriftets mange
antikke tanker måtte vække hos de egentlige
skriftkloge, kunne ikke forringe dets anseelse; det
oversattes meget tidligt til folkesprogene,
således til angelsaksisk af kong Alfred den Store.
Under Boëthius's navn er endelig bevaret nogle
mindre betydelige teologiske skrifter, af hvilke dog kun
en del er utvivlsomt ægte.

Filosofiens trøst udkom på dansk i 2008 på Forlaget Multivers, oversat af Torben Damsholt,

Noter

Se også 
 Filosofi i middelalderen – Skolastik

Eksterne henvisninger 
 Om Filosofiens trøst, "De consolatione philosophiae" 
 Opslag i Salmonsens Konversationsleksikon

Filosoffer fra Romerriget
Romerskkatolske kirke
Helgener
Filosoffer fra middelalderen
Latinske forfattere
Nyplatonisme
Service-, social- og signalhunde Danmark

Service-, social- og signalhunde Danmark (SOSDK) er en almennyttig forening som har til formål at træne service- social- og signalhunde i Danmark.

Servicehund
En typisk bruger af en servicehund er handikappede personer, som får udført praktiske opgaver i hverdagen, en servicehund er trænet til blandt andet:
Opsamling af tabte genstande,
Hente og bringe, eksempelvis telefon        
Tømme postkassen, opvaskemaskine eller vaskemaskine    
Åbne og lukke døre, skuffer og skabe
Tænde og slukke lys
Hjælpe ejeren af overtøj, sko og strømper

Socialhunde
Socialhunde er trænet til at være loyale- velfungerede i alle situationer  således både voksne og børn kan have glæde af den.

Signalhund
Signalhunde er trænet til at hjælpe døve personer med  at meddele at teloner-, dørklokker- og vækkeure  ringer, røgalarmers akustiske signaler, at færdes sikkert på gaden etc.

Hunde
Organisationer fra Danmark
Byer i Nepal

Byudviklingen i Nepal er som i andre lande i den tredje verden under forandring og stærk udvikling. Byernes tiltrækningskraft får store dele af de fattigere landbefolkning til at søge mod byerne. Specielt Kathmandudalen, men også de større byer i såvel lavlandet som i bakkeområdet er påvirket af udviklingen og den relativt stærke byvækst.

Denne oversigt over Nepals bysamfund er baseret på folketællingen fra 2001. Alle byer med over 10.000 indbyggere kategoriseres som municipality (købstad) med flere administrative, planlægningsmæssige og politiske faciliteter. Byer med over 100.000 indbyggere karakteriseres yderligere som sub-metropol og Kathmandu med over 500.000 indbyggere som metropol.

Alle byer, som udgør et hovedkvarter eller hovedstad for et af Nepals 75 distrikter, er – i kraft af denne status – tilknyttet et stort udbud af faciliteter, herunder tilstedeværelse af en række lokale offentlige kontorer, bank og kreditvirksomhed, NGO'er og bistandsorganisationer, m.m. Med hensyn til distrikternes lokalisering anvendes betegnelserne fra de 5 udviklingsregioner, der strækker sig fra west mod øst (Far Western, Mid Western, Western, Central, Eastern) kombineret med de 3 nord-syd gående geo-økologiske regioner (lavland, bakkeområde og bjergregion).

Oversigten medtager alle 58 municipalities samt alle distriktshovedkvarterer også selvom de ikke har status som municipality. Da indbyggertallet fra byer, som ikke har municipality-status, ikke er umiddelbart tilgængeligt, er disse byer opført nederst i oversigten i alfabetisk rækkefølge.

I takt med byvæksten og byernes nationale integration ændrer mange byer navn. Gamle lokale navne erstattes af nye navne, eller det har indimellem vist sig, at hidtil anvendte navne der findes på almindeligt anvendte oversigter og landkort, faktisk ikke svarer til de bynavne, der i praksis anvendes lokalt. Derudover sker der ofte sammensmeltning af flere småbyer, hvorunder nogle af navnene forsvinder. Begge (eller alle) navne er søgt medtaget i oversigten.

De største byer i Nepal

Kilder og noter

Eksterne henvisninger 

 Population Monograph of Nepal Vol. 1-2, National Planning Commission & Central Bureau of Statistics, Kathmandu 2003 

 
Nepal
Djævlekløften

Djævlekløften (eller Svenskekløften) er en 25 meter dyb smeltevandskløft fra sidste istid beliggende i Hesede Skov nær Gisselfelds gamle arboret, Paradishaven. Tilnavnet Svenskekløften kommer fra et sagn, der fortæller, at svenskerne gemte sig i kløften for Gøngehøvdingen under krigen i 1660.

Referencer

Eksterne henvisninger 

Kløfter i Danmark
Lokaliteter i Faxe Kommune
Rudolf 4. af Østrig

Rudolf IV der Stifter (grundlæggeren) (1. november 1339 – 27. juli 1365) var et medlem af Huset Habsburg og hertug (selvproklameret ærkehertug) af Østrig fra 1358 til 1365.

Biografi 
Rudolf blev født i Wien og var ældste søn af Albrecht 2., hertug af Østrig og Johanna von Pfirt. Som 3. generation af habsburgske hertuger i Østrig var han den første, der blev født i landet. Han betragtede Østrig som sit hjem, og det gav ham stor popularitet. Han var en af de mest aktive og energiske østrigske herskere fra den sene middelalder, og som ung havde han, hvad der skulle til for at blive en god konge. 

Han blev gift med Katharina af Luxemburg datter af kejser Karl IV. Ivrig efter at konkurrere mod sin svigerfar, som havde gjort Prag til et center for kultur, higede Rudolf efter at hæve Wiens til samme højde eller enddog til en betydeligere by.

I mere end et århundrede var habsburgerne irriteret over, at paverne ikke havde gjort Wien til et selvstændigt stift, som passede for et hertugsæde. Biskopperne af Passau, stiftet med Wien, havde fremragende kontakter til paven, men var mod Wiens ønske om at blive selvstændigt. Rudolf tog initiativet til opførelsen af katedralen Stephansdom. Provsten for afdelingen modtog titlen ærkestiftsfuldmægtig af Østrig.

Rudolf udvidede Stephansdom med et gotiske kirkeskib. Rudolf havde ladet sig afbilde på katedralens indgang. Byggeriet kan ses som et forsøg på at konkurrere med St. Vitus Katedral i Prag.

Ved grundlæggelsen af Wien Universitet i 1365 søgte Rudolf at konkurrere med Karl IV's Karlsuniversitetet i 1348 (Alma Mater Rudolphina). I dag er Wiens Universit det ældste stadigt fungerende universitet i de tysktalende lande. Det teologiske fakultet blev oprettet 20 år efter Rudolf død.

For at forbedre Wiens økonomi introducerede Rudolf fx overvågning af hussalg af borgmesteren. Han fik også indført en stabil valuta, den såkaldte Wiener Pfennig.

Rudolf er mest kendt for forfalskningen af privilegier: Privilegium Minus til Privilegium Maius. Han kom nu på højde med kurfyrsterne i det Tysk-romerske rige. Det kunne kompensere for, at Østrig ikke havde fået en stemme i den gyldne bulle. Rudolf opfandt titlen ærkehertug. Den blev titlen for alle mandlige medlemmer af huset Habsburg i det 16. århundrede.

I 1363 sikrede Rudolf sig arveret efter grevinde Margrete Maultasch af Tyrol. Det bragte Tyrol under østrigsk herredømme efter hendes død i 1369, da hendes svoger Stephan II havde invaderet landet. Året efter indgik han en ny aftale om arv med sin svigerfar, kejser Karl, hvilket gav samarv mellem Huset Habsburg og Huset Luxemburg.

På trods af hans højtflyvende planer og ideer modernisere han sin by og sine territorier, hvorved han hævede agtelsen af dem betydeligt. Hans pludselige død sinkede den proces. Hans brødre Albrecht III og Leopold III, som skulle dømme forenet under Rudolfinische Hausordnung (Rudolfiske Husregler), blev uenige og enedes om at dele Habsburg-territorierne mellem sig i 1379.

Rudolf døde i Milan i 1365. Han og hans dronning ligger begravet i Stephansdom i Wien.

Referencer 
 

Østrigs regenter
Hertuger af Østrig
Huset Habsburg
Personer fra Wien
Special Purpose Islamic Regiment

Special Purpose Islamic Regiment (SPIR) (engelsk) ("Islamisk regiment til specielle formål"; russisk: Исламский полк особого назначения), er en tjetjensk militant enhed og terrororganisation med stærke islamiske overtoner. Gruppens primære formål er national uafhængighed for Tjetjenien, siden hed udvidet til udbredelse af fundamentalistisk islam og indførelse af Sharia i Tjetjenien og over Kaukasus. SPIR er speciel berygtet for at have udført terrorangrebet mod Dubrovka-teateret i Moskva, 23. – 26. oktober 2002 hvor over 129 civile teatergængere blev dræbt.

SPIR blev dannet af tjetjeneren Arbi Barajev i 1996 i mellemkrigsperioden mellem de to tjetjenienkrige (1996 – 1999). Arbi Barajev blev dræbt af russiske styrker i 2001 og efterfulgt af hans nevø Movsar Suleimanov, som tog efternavn efter hans onkel til "Movsar Barajev". Han blev dræbt under terrorangrebet mod Dubrovka-teateret i 2002 og efterfulgt af "Khamzat Tazabayev" som blev dræbt i 2004. De næste to ledere blev dræbt før de kunne nå at udføre nogle aktioner. For nuværende ledes SPIR af "Amir Kazbek".

SPIRs sidste angreb skete den 2. august 2006 hvor en gruppe angreb og dræbt fem tjetjenske politimænd som de mente sympatiserede med russerne.

SPIR er kategoriseret som terrororganisation af USA
 og FN.

Ledere 
 Arbi Barajev (1996 – 2001)
 Yusuphadzhiev Murad (foråret 2002 – oktober 2002)
 Movsar Barajev (oktober 2002)
 Khamzat Tazabayev ("Abdu-Sabur") (slutningen af oktober – 2004)
 Said-Emin Elihanov ("Abu Sayyaf") (2004)
 Alikhan Mashugov ("Seyf-Islam") (maj 2004 – 23. december 2004)
 Yunadi Turchaev (december 2004 – 2005)
 Aslan Shahbiev ("Amir Kazbek") (2005)

References

Eksterne henvisninger 
 The Special Purpose Islamic Regiment, Center for Defense Information
 Special Purpose Islamic Regiment (SPIR), profile, National Memorial Institute for the Prevention of Terrorism

Terrorgrupper
Terrorangrebet mod Dubrovka-teateret i Moskva
Republikken Tjetjenien
Kappadokien

Kappadokien er et område i Tyrkiet vest for byen Nevşehir.

Geografi 
Kappadokien er kendt for karakteristiske bjergformationer, et gammelt vulkansk område.
Den lille by Göreme ligger i centrum og har mange hoteller og pensionater.

I området findes huse og kirker, der er hugget ud i klippen.
Göreme Frilandsmuseum har en række kirker, og området er optaget på UNESCO's Verdensarvsliste for Europa.

Historie 

I oldtiden var Kappadokien et kongerige, der opstod i kølvandet af Alexander den Stores invasion og Perserrigets sammenbrud. Det kappadokiske kongehus og den kappadokiske adel var af iransk herkomst og bevarede i århundreder iranske navne og flere iranske traditioner, kraftigt blandet med hellenismens.

Kappadokien var aldrig et mægtigt kongerige og eksisterede ofte kun på de omkringliggende stormagters nåde. De kappadokiske konger indgik derfor sammen med deres naboer alliancer med først Seleukideriget og senere romerne, som de tjente trofast til kongerigets ophør i århundredet efter Kristus.

Bibelen 
Peters Første Brev i Bibelen er stilet til blandt andet menigheden i Kappadokien. I første vers hedder det: "Til de udvalgte, der bor spredt som fremmede blandt andre folkeslag, i Pontus, Galatien, Kappadokien, provinsen Asien og Bitynien".

Litteratur 
 Magie, David: Roman Rule in Asia Minor, 2 vols. (Princeton University, 1950)

Henvisninger 

Verdensarvsområder i Tyrkiet
Tyrkiets geografi
Anatolien
Victor Bremer

Christian Victor Bremer (25. maj 1843 i København – 19. juni 1915 sammesteds) var en dansk øre-næse-halslæge.

Søn af A.F. Bremer. Han var assistent hos Wilhelm Meyer 1868-1869, egen klinik fra 1874. 

Han var den første, som afholdt kurser i otologi på Københavns Universitet. Disputeret 1880, Om det patologiske fund hos døvstumme. Ridder af Dannebrog 1896 og titulær professor i 1904.

Litteratuhenvisninger 
 J. Falbe-Hansen: Den Danske Oto-laryngologis Historie fra 1865 til 1928, Poul Kristensens Forlag 1987.

Øre-næse-halslæger fra Danmark
Danskere i 1800-tallet
Personer fra København
Titulære professorer fra Danmark
Riddere af Dannebrog
Danskere i 1900-tallet
Personer i Kraks Blå Bog (afdøde)
Personer i Dansk Biografisk Leksikon
Jacob Hansens Hus

Jacob Hansens Hus er et af de få levn fra den danske tid i Helsingborg i Skåne. 

Huset blev opført i 1641, og er i dag byens ældste profane hus. 

Huset ligger på Norra Storgatan midt i Helsingborg, og fungerer i dag som fest- og konferencelokaler.

Eksterne henvisninger

Jacob Hansens hus

Bygninger, konstruktioner og anlæg i Helsingborgs kommun
Byggnadsminnen i Skåne län
Bindingsværksbygninger i Sverige
Wiener Börse

Wiener Börse AG (også kendt som Vienna Stock Exchange (WBAG)) er en børs i Wien, Østrig og en af de mest etablered børser i det østlige og sydøstlige Europa.

Wiener Börse er en af verdens ældste og blev grundlagt i 1771 under kejserinde Maria Theresia af Østrigs regeringstid for at lave et marked for statsobligationer.

Wiener Börse repræsenterer circa 60% af Østrigs aktiehandel med Over the counter-handel. WBI Indexet udgøres af alle indelandsaktier mens Austrian Traded Index er det største aktieindeks på børsen.

Al handel bliver ført elektronisk gennem EQOS (Electronic Quote and Order-Driven System) som er baseret på Deutsche Börse's Xetra (handelssystem).

Futurer og optioner bliver handlet på Österreichische Termin- und Optionenbörse (OTOB). Produkter inkluderer ATX futurer, østrigske statsobligationsfuturer, o.l..

Eksterne henvisninger 
 Wiener Börse – Vienna-Stock-Exchange 
 www.wienerborse.at

Virksomheder fra Østrig
Østrigs økonomi
Børser
Børse
Katalysator (person)

En katalysator er en person, der er god til at sætte andre i sving, uden selv at bidrage med noget. Det kan både være i et fællesskab eller i en virksomhed. Man kan derfor kalde dem inaktive medspillere og sammenligne med tilskuere til f.eks. en fodboldkamp.

Personer
Arne Berge

Arne Berge (29. juni 1908 – 13. august 1988) var en norsk præst, der er kendt for sit hjælpearbejde hos norske fanger i tysk fangenskab under anden verdenskrig. Sammen med Conrad Vogt-Svendsen var han sømandspræst i Hamburg, og de to udarbejdede fangelister, som senere blev brugt i hjælpeaktionerne udført med de hvide busser. 

Han blev i Hamburg til 1946, hvorefter han i en periode var fængselspræst, inden han blev kapellan i Horten, senere sognepræst.

Præster fra Norge
Nordmænd i 2. verdenskrig
Conrad Vogt-Svendsen

Conrad Vogt-Svendsen (6. marts 1914 – 1. december 1973) var en norsk præst, der er kendt for sin indsats for norske fanger under anden verdenskrig. Sammen med kollegaen Arne Berge var han sømandspræst i Hamburg, og de to udarbejdede fangelister, der senere blev brugt i hjælpeaktionen med de hvide busser.

Efter krigen var Vogt-Svendsen sømandspræst i Mobile i USA og senere i Genova. Fra 1951 var han hjemme i Norge, hvor han arbejdede med døve, fra 1968 som øverste præst for døve i landet.

Præster fra Norge
Nordmænd i 2. verdenskrig
Carl Hammerich

Carl Hammerich (født 25. april 1888 i Aarhus, død 21. marts 1945 i København) var dansk kontreadmiral og modstandsmand.

Carl Hammerich var søn af grosserer Louis Hammerich og hustru Eleonora (Ellen) født Liisberg. Han blev gift den 15. januar 1921 i Holmens Kirke med Borghild Schmidt.

Han spillede en vigtig rolle i hjælpearbejdet for civile under anden verdenskrig. Som norsk gift var han med til at organisere fødevarehjælp til Norge, og sammen med den norske diplomat Niels Christian Ditleff var Hammerich en af nøglepersonerne i planlægningen af hjælpeaktionen for de skandinaviske fanger i Nazi-Tyskland i form af de hvide busser.

Carl Hammerich blev arresteret af tyskerne og omkom under Royal Air Forces bombardement af Shellhuset i København i slutningen af krigen. En mindehøjtidelighed afholdtes for ham i Holmens Kirke den 11. april 1945.

Udnævnelser 
 1904: Kadet
 30. september 1908: Sekondløjtnant med Gerners Medalje
 1. maj 1909: Premierløjtnant
 15. oktober 1919: Kaptajn
 1. november 1923: Orlogskaptajn
 1. juli 1932: Kommandørkaptajn
 1. august 1937: Kommandør
 1. april 1940: Kontreadmiral

Hædersbevisninger 
 30. september 1908: Gerner Medalje
 2. april 1926: Ridder af Dannebrogordenen
 29. januar 1935: Dannebrogsmændenes Hæderstegn

Diverse 
 1918-19: Formand for Søe-Lieutenant-Selskabet

Eksterne henvisninger 
 
 Kontreadmiral Carl Hammerich (1888-1945) 
 Thomas Sehesten: Norgeshjelpen på www.dansk-norsk.no  

Danskere i 2. verdenskrig
Modstandsfolk fra Danmark
Riddere af Dannebrog
Admiraler fra Danmark
Faldne danske militærfolk
Personer fra Aarhus
Danskere i 1900-tallet
Personer i Kraks Blå Bog (afdøde)
Foreningsformænd fra Danmark
Personer i Dansk Biografisk Leksikon
Modtagere af Gerners Medalje
Carl
Niels Christian Ditleff

Niels Christian Ditleff (født 29. oktober 1881, død 18. juni 1956) var en norsk diplomat og forfatter. Inden anden verdenskrig var han norsk ambassadør i Warszawa, og som sådan var han aktiv under det tyske angreb på Polen i 1939, hvor han fik de to parter til at forhandle og i den sammenhæng udvirkede evakuering af 1.200 personer fra neutrale lande.

Da Norge blev invaderet i april 1940, flygtede Ditleff til Sverige, hvorfra han arbejdede med at organisere hjælp til sit fædreland. Sammen med den dansk kontreadmiral Carl Hammerich var han central i hjælpeaktionen med de hvide busser, der reddede en lang række skandinaviske fanger ud fra de tyske koncentrationslejre og fængsler i foråret 1945.

Eksterne henvisninger 
 Ditleffs datter om sin far  

Diplomater fra Norge
Nordmænd i 2. verdenskrig
Omkomne ved trafikulykker i Norge
Arbi Barajev

Arbi Alautdinovitj Barajev (, , også kendt som "Terminatoren"; født 27. maj 1974 i Alkhan-Kala, Tjetjeniens og Ingusjetiens ASSR, USSR, død 22. juni 2001 samme sted Den Russiske Føderation) var en tjetjensk krigsherre og leder af den militante terrorgrupper Special Purpose Islamic Regiment. Barajev stod i spidsen for en lang række brutale kidnapninger, tortur og mord; han havde ifølge vidner pralet af at personlig have dræbt 170 mennesker.

Barajev menes at have beordret halshugningen af fire udenlandske telekom-arbejdere: tre britiske og et New Zealandsk gidsel som var blevet kidnappet i 1998. Sandsynligvis tabte British Telecom, der var de fires arbejdsgiver, en budkonkurrence med Al-Qaeda der toppede deres US$ 10 millioner bud for at få gidslerne frigivet med at betale US$ 20 millioner for at få dem dræbt.

I 2002 blev han dræbt af russiske styrker i hans hjemby Alkhan-Kala i nærheden af Grosnij. Arbi Barajev var onkel til Movsar Barajev som efter hans død overtog lederskabet af organisationen Special Purpose Islamic Regiment, og ledte terrorangrebet mod Dubrovka-teateret i Moskva.

Livsforløb 
Barajev og hans fæller var kendt for deres ekstremt brutale mord og kidnapninger, så vel som to forsøg på at snigmyrde Aslan Maskhadov. I 1997 underskrev Aslan Maskhadov et dekret der krævede at Barajev underlagde hans islamiske regiment ind under det tjetjenske indenrigsministerium, men Barajev nægtede at følge ordren. Det endte med et opgør mellem Barajev og Maskhadovs mænd uden for Gudermes i sommeren 1998, der efterlod omkring 80 mand døde og over 100 sårede, men det lykkedes ikke Maskhadov at afvæbne Barajevs regiment, i stedet blev han frataget hans rang som brigadegeneral og erklæret en fjende af Ichkeria og af det tjetjenske folk.

Den tjetjenske kirurg Khassan Baiev beskrev Arbi Barajev som en "født dræber, og hans mænd var desperados med blodvendetta erklæret mod dem for mord. De tilsluttede sig Barajev for beskyttelse mod deres hævnere i en endeløs voldscyklus [...] Han ejede en stald af dyre udenlandske biler, havde adskillige koner og flyttede omkring med en eskorte af tyve til tredive vagter. Alle antog at han var i russernes sold". Arbi Barajevs familie fordømte ham for hans forbrydelser og sagde at "familien bekendtgør uden for moskeen at hvis en dræbte ham, ville de afstå alle krav. Der vil ikke blive nogen blodhævn.

Referencer

Eksterne henvisninger 
 Barayev, Arbi, Key Leader Profile, National Memorial Institute for the Prevention of Terrorism

Personer fra Tjetjenien
Stævning

Stævning er betegnelsen for det dokument, som en part (oftest via en advokat) indgiver til retten som begyndelsen på en retssag i den civile retspleje.

Den part, der indgiver stævningen, benævnes sagsøger.

I stævningen opfordres modparten eller -parterne til at møde i retten eller skriftligt svare på de påstande, som stævningen indeholder.

Påstanden i stævningen vil oftest være, at modparten eller -parterne skal betale et beløb til sagsøger. Dog kan påstanden også være, at modparten eller -partnerne skal anerkende et eller andet.

Tidligere blev stævning generelt benyttet om indkaldelser til at møde for en ret. Den slags dokumenter benævnes nu oftere indkaldelse, men ordet vidnestævning betegner fortsat en parts begæring om, at retten indkalder en person til at give møde som vidne i en civil sag.

Eksterne henvisninger 
 Bekendtgørelse af lov om rettens pleje, se §348
 Bekendtgørelse af lov om retsafgifter
 Lov om Forkyndelse af Stævninger i Udlandet m.v.
 Stævningsblanket 
 Retsafgift i civile sager

Jura
Civilproces
Retsvidenskab
Juridiske begreber
Weirton

Weirton er en by i den amerikanske delstat West Virginia. Byen har  indbyggere og er administrativt center i det amerikanske county Hancock County.

Referencer

Eksterne henvisninger 

 Weirtons hjemmeside (engelsk)

Byer i West Virginia